Kína önmérsékletre szólította fel a szembenálló feleket | Kitekintő.hu
Ismét elítélte Kína pénteken az észak-koreai rakétakísérletet, egyúttal önmérsékletre hívta fel a válságban szembenálló feleket.
Hua Csun-jing külügyi szóvivő sajtóértekezletén kifejtette, Peking helyteleníti, hogy Észak-Korea megsértette az ENSZ Biztonsági Tanácsának (BT) határozatait, és ballisztikus rakétát lőtt ki. Hangoztatta, minden félnek önmérsékletet kell gyakorolnia.
Phenjan pénteken, néhány nappal azután, hogy a BT elfogadta, sorozatban nyolcadik büntetőintézkedési csomagját, amivel rá akarja venni Észak-Koreát a nukleáris- és rakétaprogramjának feladására, újabb ballisztikus rakétát indított, amely 3700 kilométert tett meg. A rakéta átrepült Japán második legnagyobb szigete, Hokkaido felett, majd a Csendes-óceánba csapódott.
Tovább szigorította az Európai Unió az Észak-Koreával szembeni korlátozó intézkedéseit azzal, hogy beépítette azokba az ENSZ Biztonsági Tanácsa (BT) által kivetett ágazati szankciókat. A szigorításról az uniós tagállamokat tömörítő Európai Unió Tanácsa döntött a testület csütörtöki közleménye szerint. Bővebben…
Peking ugyan jóváhagyta az Észak-Korea ellen elrendelt legutóbbi ENSZ-szankciókat, ugyanakkor kiállt amellett, hogy újítsák fel a párbeszédet Észak-Koreával, különösen azért, mert Donald Trump amerikai elnök megerősítette, nem zárható ki a katonai megoldás a kérdésben. Kína szerint a feleknek el kell kerülniük minden olyan cselekményt, amellyel súlyosbítanák a helyzetet a Koreai-félszigeten és a régióban – fejtette ki Hua Csun-jing.
Washington a legutóbbi rakétakísérletre úgy reagált, hogy felszólította Moszkvát és Pekinget, gyakoroljon nyomást Phenjanra. A külügyi szóvivő megígérte: Kína szigorúan, teljes mértékben és komolyan érvényt szerez az ENSZ BT határozatainak.
Az EU is reagált az újabb rakétatesztre
A rakéta fellövés az uniós tisztségviselő szerint veszélyezteti a térség és a világ biztonságát, illetve ezzel Phenjan ismét megsértette nemzetközi kötelezettségeit. Mogherini emellett tudatta: dolgoznak az uniós szankciók szigorításán, hogy kiegészítsék az ENSZ korlátozásait.
Jens Stoltenberg hangsúlyozta: Észak-Korea ismételten megsértette az ENSZ Biztonsági Tanácsa által hozott határozatokat azzal, hogy pénteken ballisztikus rakétát lőtt át Japán felett. A lépés komoly fenyegetést jelent a nemzetközi békére és biztonságra, ezért globális válaszintézkedésekre van szükség – írta a Twitteren az észak-atlanti szövetség főtitkára.
ENSZ Észak-Korea interkontinentális ballisztikus rakéta Kína rakéta rakétateszt szankció 2017-09-15
ENSZ Észak-Korea interkontinentális ballisztikus rakéta Kína rakéta rakétateszt szankció
Előző: Terrortámadásként kezelik a londoni metróban történt robbanást
Következő: Csökkentették az orosz alapkamatot
Szerbia Szlovákia USA baleset iszlám Oroszország Amerika Európa Kárpát-medence gazdaság nonpolitik Németország Kelet-Ázsia Latin-Amerika Magyarország Románia Kína EU Ukrajna Equilor